Anexă

la Hotărîrea Guvernului

nr. \_\_\_\_din\_\_\_\_\_\_\_\_\_\_\_\_2019

**Metodologia cu privire la modul depunerii notificării privind comercializarea alcoolului etilic**

1. **Dispoziții generale**
2. Metodologia cu privire la modul depunerii notificării privind comercializarea alcoolului etilic stabilește procedura de notificare privind comercializarea alcoolului etilic de către titularii de licență în domeniul fabricării, păstrării și comercializării alcoolului etilic (în continuare – titularii de licență), agenților economici care practică o altă activitate decît cea în domeniul fabricării producției alcoolice.
3. Titularii de licență aplică prezenta Metodologie la adresarea agentului economic interesat de procurarea alcoolului etilic (în continuare – agentul economic solicitant) pentru utilizare în alte scopuri decît pentru producerea producției alcoolice.
4. Nerespectarea obligației de prezentare a notificării Agenției Naționale pentru Siguranța Alimentelor sau comercializarea cu devieri considerabile și intenționate de la datele indicate în notificare poate duce la retragerea licenței.
5. **Considerente metodologice**
6. Agentul economic solicitant se adresează cu o cerere, în format electronic sau pe suport de hîrtie, titularului de licență.
7. Cererea agentului economic solicitant se prezintă în formă liberă și conține date privind denumirea entității economice, numărul de înregistrare (IDNO), calitatea și cantitatea argumentată a alcoolului solicitat și scopul utilizării acestuia.
8. Agentul economic solicitant poartă răspundere pentru corectitudinea și veridicitatea datelor indicate în cerere.
9. Vînzarea și cumpărarea alcoolului etilic se face în baza unui contract încheiat între titularul de licență și agentul economic solicitant.
10. Titularul de licență comercializează alcool etilic în conformitate cu prezenta Metodologie, cu notificarea prealabilă a Agenției Naționale pentru Siguranța Alimentelor.
11. Modelul notificării este prezentată în anexa la prezenta Metodologie.
12. Titularul de licență completează toate cîmpurile formularului notificării.
13. Notificarea se semnează de către reprezentantul legal al titularului de licență și cuprinde în anexă cererea agentului economic solicitant și copia contractului de vînzare-cumpărare.
14. Titularul de licență depune notificarea, în formă electronică sau pe suport de hîrtie, cu cel puțin 3 zile lucrătoare pînă la livrarea alcoolului etilic.
15. Agenția se consideră notificată la expirarea a 3 zile lucrătoare de la data depunerii acesteia.
16. În cazul în care notificarea este incompletă, Agenția Națională pentru Siguranța Alimentelor va acorda un termen de 3 zile lucrătoare pentru completare.
17. Acordarea unui termen de completare a notificării suspendă calcularea termenului prevăzut la pct. 13.
18. Dacă în termenul acordat titularul de licență nu prezintă notificarea completată, se consideră că Agenția Națională pentru Siguranța Alimentelor nu a fost notificată.
19. Agenția Națională pentru Siguranța Alimentelor duce evidența notificărilor într-un registru păstrat în formă electronică.

Anexă

la Metodologia cu privire la modul depunerii

notificării privind comercializarea alcoolului etilic

Către: **Agenția Națională pentru Siguranța Alimentelor**

**NOTIFICARE**

**privind comercializarea alcoolului etilic**

|  |  |  |
| --- | --- | --- |
| Nr. d/o | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Denumirea și adresa producătorului de alcool etilic | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Denumirea și adresa cumpărătorului de alcool etilic |
| Nr.contractului | Datelelicenţei | IDNO | Calitatea alcoolului | Cantitatea,dal a/a | IDNO | Scopul utilizării |
| 1. |  |  |  |  |  |  |  |
| 2. |  |  |  |  |  |  |  |

Numele, prenumele reprezentantului legal al titularului de licență \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 L.Ș.